cyanic-selkie/wikianc huggingface dataset:
கல்வியில் பாகுபாடு
பாலியல்
தனிப்பட்ட ஆசிரியர் விளைவுகளைப் பயன்படுத்தி, மாசசூசெட்ஸ் இன்ஸ்டிடியூட் ஆப் டெக்னாலஜியின் காமில் டெரியர், ஆசிரியர்களின் சார்பு ஆண் மாணவர்களின் உந்துதலைப் பாதிக்கிறது மற்றும் அவர்களின் எதிர்கால முன்னேற்றத்தை பாதிக்கிறது என்பதைக் காட்டியது. இது மாணவர்களின் தொழில் முடிவுகளையும் கணிசமாக பாதிக்கும். நியாயமற்ற தரம் குறித்து மாணவர்கள் அறிந்திருக்கிறார்கள் என்பதற்கு சில சான்றுகள் உள்ளன, எடுத்துக்காட்டாக, நடுநிலைப்பள்ளி சிறுவர்கள் பெண் ஆசிரியர்களிடமிருந்து குறைந்த தரங்களை எதிர்பார்க்கிறார்கள்.
இனவாதம்
ஜெர்மனியில் இருந்து மேற்கொள்ளப்பட்ட ஒரு ஆய்வின்படி, துருக்கிய இன சிறுபான்மையின மாணவர்களுக்கு பூர்வீக ஜெர்மானியர்களை விட குறைந்த தரங்கள் வழங்கப்படுகின்றன.
மேற்கோள்கள்
பகுப்பு:கல்வி
தேய்ரா
தேய்ரா(In Arabic: ديرة) ஐக்கிய அரபு அமீரகத்தின் துபாய் நகரில் உள்ள ஒரு பகுதியாகும், பாரசீக வளைகுடாவினையும், ஷார்ஜா நகரையும் எல்லையாக கொண்ட நகரின் முக்கிய பகுதியாகும். ),
வரலாற்று ரீதியாகவே இப்பகுதி வியாபார மையமாக திகழ்ந்து வருகின்றது, இப்பகுதியில் பண்டைய காலங்களில் மீன்பிடி, முத்துக்குளிப்பு போன்ற தொழில்கள் சிறந்து விளங்கியது.
தமிழர்கள் அதிகம் வசிக்கும் பகுதியாகவும் விளங்கி வருகின்றது.
ஆதாரங்கள்
பகுப்பு:துபாய்
கோபால்கஞ்ச் மாவட்டம்
கோபால்கஞ்ச் (Gopalganj) வட இந்தியாவின் பிகார் மாநிலத்தின் 38 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கோபால்கஞ்ச் ஆகும். இது சரண் கோட்டத்தில் அமைந்துள்ளது.
மாவட்டத்தின் அமைவிடம்
கோபால்கஞ்ச் மாவட்டத்தின் வடக்கில் மேற்கு சம்பாரண் மாவட்டம், கிழக்கில் கிழக்கு சம்பாரண் மாவட்டம், தென்கிழக்கில் முசாபர்பூர் மாவட்டம் மற்றும் சரண் மாவட்டம், தெற்கில் சிவான் மாவட்டம், மேற்கில் உத்தரப் பிரதேசத்தின் தியோரியா மாவட்டம், வடமேற்கில் உத்தரப் பிரதேசத்தின் குஷிநகர் மாவட்டம் எல்லைகளாக அமைந்துள்ளது.
மாவட்ட நிர்வாகம்
கோபால்கஞ்ச் மாவட்டம் கோபால் கஞ்ச் மற்றும் ஹதுவா என இரண்டு உட்கோட்டங்களாக பிரிக்கப்பட்டுள்ளது. கோபால்கஞ்ச் உட்கோட்டத்தில் குசைகோட்டே என ஒரு ஊராட்சி ஒன்றியம் கொண்டுள்ளது. ஹதுவா உட்கோட்டத்தில் கதேயா, பஞ்சதௌரி, விஜய்பூர், போரே புல்வாரியா என நான்கு ஊராட்சி ஒன்றியங்களைக் கொண்டுள்ளது.
அரசியல்
கோபால்கஞ்ச் மாவட்டம் வைகுந்தபூர், பரௌலி, கோபால்கஞ்ச், குசாய் கோட்டே, போரே, ஹதுவா என ஆறு சட்டமன்ற தொகுதிகளையும்; கோபால்கஞ்ச் மக்களவைத் தொகுதியும் கொண்டுள்ளது.
போக்குவரத்து
லக்னோ - பரவுனி நகரங்களை இணைக்கும் தேசிய நெடுஞ்சாலை எண் 28 கோபால்கஞ்ச் வழியாக செல்கிறது.
மக்கள் தொகையியல்
2011-ஆம் ஆண்டு மக்கட்தொகை கணக்கெடுப்பின் படி, கோபால்கஞ்ச் மாவட்டத்தின் மக்கள் தொகை 2,558,037 ஆக உள்ளது. அதில் ஆண்கள் 1,269,677 ஆகவும்; பெண்கள் 1,288,360 ஆகவும் உள்ளனர். 4000 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் அடர்த்தி, ஒரு சதுர கிலோ மீட்டர் பரப்பளவில் 1258 நபர்கள் வாழ்கின்றனர். மக்கள் தொகை வளர்ச்சி விகிதம் கடந்த பத்தாண்டுகளில் (2001 - 2011) 18.83% ஆக உயர்ந்துள்ளது. பாலின விகிதம் 1000 ஆண்களுக்கு 1015 பெண்கள் வீதம் உள்ளனர். மாவட்ட சராசரி படிப்பறிவு 67.04% ஆக உள்ளது. மொத்த மக்கள் தொகையில் பட்டியல் சமூக மக்கள் 12.43% ஆகவும்; பட்டியல் பழங்குடி மக்கள் 0.29% ஆகவும் உள்ளனர்.
மொழிகள்
தேவநாகரி எழுத்துக்களுடன் கூடிய போஜ்புரி மொழி மற்றும் இந்தி மொழி அதிகம் பேசப்படும் மொழிகளாக உள்ளது.
சமயம்
இம்மாவட்டத்தில் இந்து சமயத்தவகள் மற்றும்   இசுலாமிய சமயத்தவர்கள்  அதிகமாகவும்,  கிறித்தவ, சீக்கிய,  பௌத்த, சமண சமய மக்கள் கணிசமாக உள்ளனர்.
மேற்கோள்கள்
பகுப்பு:பீகார் மாவட்டங்கள்
இந்தியத் தத்துவ ஆராய்ச்சி குழுமம்
இந்தியத் தத்துவ ஆராய்ச்சி குழுமம் (Indian Council of Philosophical Research)(ஐ.சி.பி.ஆர்) இந்திய அரசின் உயர் கல்வித் துறை மற்றும் மனித வள மேம்பாட்டு அமைச்சகம் ஆகியவற்றின் கீழ் மார்ச் 1977இல் சங்கங்கள் பதிவுச் சட்டம் 1860இன் கீழ் உச்ச நிலை அமைப்பாக நிறுவப்பட்டது. இருப்பினும், 1981 ஜூலையில் இக்குழுமத்தின் முதல் தலைவராக டி.பி. சட்டோபத்யாயா நியமிக்கப்பட்டதன் மூலம் செயலுக்கு வந்தது.
குறிக்கோள்
இந்திய தத்துவ ஆராய்ச்சி குழுமத்தின் பிரதான குறிக்கோள் பின்வரும் செயல்பாடுகளை நிறுவுதல், நிர்வகித்தல் மற்றும் செயல்பாட்டினை நடைமுறைப்படுத்துதல்:
செயல்பாடுகள்
இந்திய தத்துவ ஆராய்ச்சி குழுமம் பின்வரும் நடவடிக்கைகளை மேற்கொண்டுள்ளது:
மேற்கோள்கள்
பகுப்பு:இந்திய ஆய்வுக் கழகங்கள் பகுப்பு:இந்திய அரசு அமைப்புகள்
இவான் இவானோவிச் செகால்கின்
இவான் இவானோவிச் செகால்கின் (Ivan Ivanovich Zhegalkin, ஆகத்து 3, 1869, – மார்ச் 28, 1947, மாஸ்கோ) ஓர் உருசியக் கணிதவியலாளர் ஆவார். இவர் கணித ஏரணவியல் பள்ளியை 1927இல் நிறுவியவர்களில் ஒருவர். இவர் 1927-28 இல் இரண்டு எண்களாலான எண்ம வடிவில் முற்கோள்களின் ஏரணத்தை உருவாக்கினார். இவற்றில் ஒன்று இரட்டைப்படை எண்; மற்றொன்று ஒற்றைப்படை எண்ணாகும். இது ஏரணவியல் கணக்குகளின் தீர்வை எளியதாக்கியது. வழக்கமான ஏரண வினைகளைப் போல் அல்லாமல், இவரது ஏரணம் conjunctionகளைப் பயன்படுத்தாமல்,  disjunctionகளைப் பயன்படுத்துகிறது. அதாவது. எண்ணியல் முறையைப் போல ஒற்றை, இரட்டைப்படை எண்களைப் பயன்படுத்துகிறது. இவர் பூலியன் இயற்கணிதத்தை முறைமை 2 வகை முற்றெண்களின் வலயக் கோட்பாடாக, அதாவது இன்று செகால்கின் பல்லுறுப்பிகள் எனப்படும் கோவை வழியாக  விளக்கினார்.
செகால்கின் மாஸ்கோ அரசு பல்கலைக்கழகத்தின் கணிதவியல் துறைப் பேராசிரியர் ஆவார் இவர் அங்கிருந்த கணிதவியல் ஏரணக் குழு தொடர்ந்து நிலவ மிகவும் துணையாக இருந்துள்ளார். இது 1959 இல் சோஃபியா யானோவ்சுகாயா அவர்களால் முழு கணித ஏரணவியல் துறையாக நிறுவப் பட்டது. நிக்கோலாய் உலூழ்சின் தன் நினைவலைகளில் தன் அச்சமே உறாத ஒரே பேராசிரியர் செகால்கின் மட்டுந்தான் என்கிறார்.
மேற்கோள்கள்
பகுப்பு:1869 பிறப்புகள் பகுப்பு:1947 இறப்புகள் பகுப்பு:உருசியக் கணிதவியலாளர்கள்
கல்லீரல் அழற்சி வகை ஏ
கல்லீரல் அழற்சி வகை ஏ (Hepatitis A) என்பது ஹெபடைடிஸ் ஏ வைரசால் (HAV) கல்லீரலில் ஏற்படும் கடுமையாகத் தொற்றக்கூடிய நோயாகும். இது முன்னர் தொற்றக்கூடிய கல்லீரல் அழற்சி (infectious hepatitis) என்று அழைக்கப்பட்டது. ஆரம்பத்தில் இதன் அறிகுறிகள் குறைவாக அல்லது அறிகுறிகளே இல்லாமல் இருக்கும். இந்த நோய் தொற்றியதிலிருந்து இரண்டு முதல் ஆறு வாரங்களில் அறிகுறிகளைக் காணலாம். அறிகுறிகள் கிட்டத்தட்ட எட்டு வாரங்கள் வரை நீடித்திருக்கும், அதில் அடங்குவன: குமட்டல், வாந்தி, வயிற்றுப்போக்கு, மஞ்சள் காமாலை, காய்ச்சல் மற்றும் வயிற்று வலி. தொடக்க தொற்றுக்குப் பிறகான ஆறு மாத காலத்தில் கிட்டத்தட்ட 10–15% பேருக்கு அறிகுறிகள் மீண்டும் மீண்டும் ஏற்படலாம். பொதுவாக முதியோருக்கு கடுமையான கல்லீரல் செயலிழப்பும் அரிதாக ஏற்படலாம்.
நோய் ஏற்படக் காரணம்
இந்த நோயானது, பாதிக்கப்பட்ட நோயாளிகள் அசுத்தப்படுத்திய உணவு அல்லது தண்ணீரை உண்ணுவதால் அல்லது அருந்துவதால் பொதுவாகப் பரவுகிறது. இந்த நோய்க்கு நன்கு சமைக்கப்படாத ஒட்டுமீன் ஒரு பொதுவான காரணமாக இருக்கலாம். இது, இந்நோயுள்ளவர்களுடன் நெருங்கிப் பழகுவதால் கூட ஏற்படலாம். குழந்தைகள் நோயுற்று இருக்கும்போது அறிகுறிகள் எதுவும் இருக்காது என்பதால், எளிதில் மற்றவர்களுக்கும் தொற்றக்கூடும். ஒருமுறை இந்த நோயால் பாதிக்கப்பட்டவர்கள், அவர்கள் வாழ்நாள் முழுவதும் நோய் எதிர்ப்பு சக்தியைப் பெறுவார்கள். இந்நோய்க்கான அறிகுறிகள் மற்ற நோய்களின் அறிகுறிகள் போன்றே இருப்பதால் குருதிப் பரிசோதனையும் செய்ய வேண்டும். இது அறியப்பட்ட ஐந்து கல்லீரல் அழற்சி வைரசுகளில் ஒன்று: ஏ, பி, சி, டி, மற்றும் இ.
தடுப்பும் சிகிச்சையும்
ஹெபடைடிஸ் ஏ தடுப்பூசி, நோயைத் தடுப்பதற்கு பயனுள்ளது. இது சில நாடுகளில் குழந்தைகளுக்கும், ஏற்கனவே தடுப்பூசி போடாத நோய் தாக்க அதிக அபாயமுள்ள நபர்களுக்கும் பரிந்துரைக்கப்படுகிறது. இது வாழ்நாள் முழுவதுக்கும் மிகவும் பயனுள்ளது. கை கழுவுதல் மற்றும் நன்கு உணவைச் சமைத்தல் உள்ளிட்டவை மற்ற தடுப்பு முயற்சிகளாகும். இதற்கு குறிப்பிட்ட சிகிச்சை எதுவுமில்லை, இருப்பினும் தேவைப்பட்டால் குமட்டல் அல்லது வயிற்றுப்போக்கு போன்றவைக்கு ஓய்வும் மருந்துகளும் பரிந்துரைக்கப்படுகின்றன. எல்லா கல்லீரல் நோய்த் தொற்றுகளும் பொதுவாக முழுமையாகக் குணமடையும். கடுமையான கல்லீரல் செயலிழப்பு ஏற்பட்டால், கல்லீரல் மாற்று சிகிச்சையை மேற்கொள்ளலாம்.
பரவல்
ஆண்டு ஒன்றுக்கு பன்னாட்டு அளவில் 1.5 மில்லியன் அறிகுறிகள் ஏற்படுகின்றன, மொத்தத்தில் ஒரு கோடி மக்கள் பாதிக்கப்படுகிறார்கள். இது உலகின் பெரும்பாலும் மோசமாக சுத்திகரிப்பட்ட மற்றும் போதுமான சுத்தமான தண்ணீர் கிடைக்காத பகுதிகளில் பொதுவாக ஏற்படுகிறது. வளரும் நாடுகளில் 90% குழந்தைகள் 10 வயதுக்குள் இதனால் பாதிக்கப்பட்டு, வயதுவந்த பிறகு நோய் எதிர்ப்பு சக்திமிக்கவர்களாக இருக்கிறார்கள். மிதமாக வளர்ந்த நாடுகளில் குழந்தைகள் வெளியே அதிகம் அனுமதிக்கப்படாததாலும், பரவலான தடுப்பூசி வழங்கப்படாததாலும் இந்நோய் திடீரென ஏற்படலாம். கடுமையான ஹெபடைடிஸ் ஏ காரணமாக 2010 இல், 102,000 பேர் இறந்தனர். ஒவ்வொரு ஆண்டும் சூலை 28 ஆம் தேதி வைரல் ஹெபடைடிஸ் குறித்த விழிப்புணர்வை ஏற்படுத்துவதற்காக, உலகக் கல்லீரல் அழற்சி நாள் கொண்டாடப்படுகிறது.
மேற்குறிப்புகள்
பகுப்பு:நச்சுயிரி நோய்கள் பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
இந்தியக் குடியரசுத் தலைவர் தேர்தலின் பட்டியல்
இந்தியக் குடியரசுத் தலைவர் தேர்தலின் பட்டியல் (List of Indian presidential elections) என்பது இந்தியாவில் நடைபெற்ற குடியரசுத் தேர்தல் முடிவுகளின் தொகுப்பாகும். இந்தியக் குடியரசுத் தலைவர் தேர்தல் என்பது ஒரு மறைமுகத் தேர்தலாகும். இத்தேர்தலில் நாடாளுமன்றத்தின் இரு அவைகளிலும் தேர்ந்தெடுக்கப்பட்ட உறுப்பினர்கள், அனைத்து மாநிலங்களின் மாநில சட்டப் பேரவைகளின் (மாநிலச் சட்டப் பேரவை) தேர்ந்தெடுக்கப்பட்ட உறுப்பினர்கள் மற்றும் தேர்ந்தெடுக்கப்பட்ட உறுப்பினர்களைக் கொண்ட வாக்காளர்கள் வாக்களிப்பர். சட்டமன்றங்களைக் கொண்ட ஒன்றிய பிரதேசங்களின் சட்டமன்றக் கூட்டங்கள், அதாவது, தில்லி, ஜம்மு காஷ்மீர் மற்றும் புதுச்சேரி. மக்களவை உறுப்பினர்களால் மட்டும் மறைமுகமாக (மக்களால் நேரடியாகத் தேர்ந்தெடுக்கப்படாமல்) தேர்ந்தெடுக்கப்படும் பிரதமரைக் காட்டிலும் குடியரசுத் தலைவரின் தேர்தல் செயல்முறை மிகவும் விரிவான செயலாகும். அரசியலமைப்பு மேலாதிக்கத்துடன் அரசியலமைப்பு குடியரசில் அரசியலமைப்பையும் சட்டத்தின் ஆட்சியையும் பாதுகாக்கக் கடமைகள் கொண்ட அரசியலமைப்பு தலைவராகக் குடியரசுத் தலைவர் இருப்பதால், மக்களவை, மாநிலங்களவை மற்றும் மாநில சட்டமன்ற உறுப்பினர்களால் ரகசியமான முறையில் குடியரசுத் தலைவர் வாக்குச்சீட்டு நடைமுறை மூலம் தேர்ந்தெடுக்கப்படுகிறார்.
வெளி இணைப்புகள்
பகுப்பு:இந்தியத் தேர்தல்கள் பகுப்பு:இந்தியக் குடியரசுத் தலைவர் தேர்தல்கள்
பண்டார் செரி புத்ரா
பண்டார் செரி புத்ரா (ஆங்கிலம்; Bandar Seri Putra; மலாய்: Bandar Seri Putra) (BBB) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும்.
பொது
இந்த நகரம் சிலாங்கூர் மாநிலம்; நெகிரி செம்பிலான் மாநிலம்; ஆகிய மாநிலங்களின் எல்லையில் இருந்து சுமார் 2.5 கி.மீ தொலைவில் உள்ளது.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள்‎ பகுப்பு:சிலாங்கூர்
சுவெத்லேனா யிதோமிர்சுகாயா
சுவெத்லானா யாக்கொவ்லெவ்னா யித்தோமிர்சுகாயா (Svetlana Yakovlevna Jitomirskaya, பிறப்பு: யூன் 4, 1966) உக்ரைனிய கணிதவியலாளர் ஆவார். இவர் கணித இயற்பியலிலும் இயங்கியல் அமைப்புகளிலும் ஆய்வு செய்கிறார்.
2005 இல் இவருக்கு அமெரிக்கக் கணிதக் கழகத்தின் ரூத் லிட்டில் சாட்லர் பரிசு வழங்கப்பட்டது.
சஞ்சீவி
சஞ்சீவி (Sanjeevi) என்பது மூலிகைத் தாவரங்களை உடைய, மங்கலகரமான ஒரு மலை என வால்மீகி இராமாயணத்தில் கூறப் பட்டுள்ளது. இந்த மலை இந்துமத தொன்மத்தின்படி புனிதமானதாகக்   கருதப்படுகிறது. இராமாயணக் கதையின்படி, இது  இலங்கைப் போரில் மயக்கமடைந்த இராமர், இலட்சுமணன் ஆகியோரையும் படையினரையும் காக்க,     துரோனகிரி என்ற இடத்தில் இருந்து  அனுமானால் கொண்டுவரப்பட்டதாகக்   கூறப்பட்டுள்ள மலையாகும்.
கதை
இந்த மலைக்கும் இந்திய இதிகாசமான இராமாயணத்துக்கும் தொடர்பு  உள்ளது. இராமாயணத்தில், "இராமன், இலக்குவன் ஆகியோருக்கும் இந்திரஜித்துக்கும் போர் நடைபெற்றபோது இந்திரஜித் செலுத்திய பிரம்மாஸ்திரத்திரம் தாக்கியதன் விளைவால் இராமன், இலக்குவன் மற்றும் படையினர் மயங்கி விழுந்து போயினர்; அவர்களைக் குணமாக்க சாம்பவானின் ஆலோசனையின் பேரில் இமயமலையில் உள்ள சஞ்சீவி மலையில் இருந்து மூலிகைகளைக் கொண்டுவர அனுமன் சென்றான்; ஆனால் அங்கு மூலிகைளை அடையாளம் காண இயலாமல்,  முழு மலையையும் கொண்டு வர  அதனால் படையினர் குணமடைந்தனர்;  அனுமான் போரின் இறுதிக்கட்டத்தில் மீண்டும் ஒருமுறை இதேபோல மலையைக் கொண்டு வந்தான்,"  என்று பலவாறாகக்  கூறப் பட்டுள்ளது.
இடம்
இந்த சஞ்சீவி மலை உண்மையிலேயே தற்காலத் தமிழ்நாட்டின் இராஜபாளையம் நகரத்துக்கு அருகில் உள்ளதாகக்   கருதப்படுகிறது. இந்த மலை அனுமனால் தூக்கி வரப்பட்டபோது அதில் இருந்து விழுந்த துண்டுகள்தாம் சிறுமலை ,சதுரகிரி மற்றும் உத்தமபாளையம் அருகே உ.அம்மாபட்டியின் மேற்க்கு புறம் உள்ள சாலமலை சஞ்சீவி மலைகளாக உருவானதாக   ஒரு நம்பிக்கை உள்ளது.
பகுப்பு:தமிழ்நாட்டில் உள்ள மலைகள் பகுப்பு:இராமாயண நிகழிடங்கள் பகுப்பு:விருதுநகர் மாவட்டம்
கொல்லம் கோவில் விழாத் தீவிபத்து
{{Infobox news event {{Location map|India#Kerala|lat_deg = 8.812619|lon_deg = 76.664436|label = Puttingal Temple| border = none | float = center|caption = }} }} இந்திய மாநிலம் கேரளாவின் கொல்லம் மாவட்டத்தில் பரவூரில் அமைந்துள்ள புட்டிங்கல் தேவி கோவிலில் ஏப்ரல் 10, 2016 அன்று கிட்டத்தட்ட 03:30 மணிக்கு, வாணவெடி கொண்டாட்டங்களின்போது வெடி மற்றும் தீ விபத்து ஏற்பட்டது. இதனையடுத்து, 111 நபர்கள் கொல்லப்பட்டனர்; 350க்கும் கூடுதலானவர்கள் காயமுற்றனர். உள்ளூர் தகவல்களின்படியும் கண்ணால் கண்டவர் சாட்சிகளின்படியும், இந்த வெடிவிபத்தும் தீ விபத்தும் கொண்டாட்டங்களின் அங்கமாக நடந்த வாணவேடிக்கைப் போட்டிக்காக காங்கிறீட்டு கிடங்கில் சேகரித்து வைக்கப்பட்டிருந்த பட்டாசுகளின் மீது தீப்பொறிகள் விழுந்ததால் நிகழ்ந்தது. இந்த வாணவேடிக்கைப் போட்டியை நடத்துவதற்கான அரசு அனுமதியை கோவில் நிர்வாகத்தினர் பெற்றிருக்கவில்லை. இந்த விழாவின்போது ஏறத்தாழ 15,000 இந்து பக்தர்கள் வந்திருந்தனர். ஏழுநாட்கள் கொண்டாடப்பட்ட திருவிழாவின் கடைசி நாளாக இது இருந்தது.
இந்தக் கோவிலை ஈழவர் சமூக தனியார் அறக்கட்டளை நிர்வகித்து வந்தது.
மேற்சான்றுகள்
பகுப்பு:2016 விபத்துகள் பகுப்பு:கொல்லம் மாவட்டம் பகுப்பு:இந்தியாவில் தீ விபத்துகள் பகுப்பு:கேரள வரலாறு (1947- தற்போதுவரை)
காலாட்படை (திரைப்படம்)
காலாட்படை (Kalatpadai) என்பது 2003 ஆம் ஆண்டு வெளியான தமிழ் காதல் நாடகத் திரைப்படமாகும். ஜே. ரமேஷ் இயக்கிய இப்படத்தில் புதுமுகம் ஜெய் மற்றும்  வித்யா வெங்கடேஷ் ஆகியோர் முன்னணி வேடங்களில் நடிக்க ராதாரவி, ஜே லிவிங்ஸ்டன், தலைவாசல் விஜய், நிதின் சத்யா, இராஜசேகர், ஜோதி, தென்னவன், குயிலி ஆகியோர் பிற பாத்திரங்களில் நடித்துள்ளனர். இப்படத்தை, சோழா பொன்னுரங்கம் தயாரித்தார். படத்திற்கான இசையை பரத்வாஜ் அமைத்தார். படம் 2003 சனவரி 15 அன்று வெளியானது
தயாரிப்பு
தலைவாசல் (1992), அமராவதி (1993) சாதி சனம் (1997) ஆகிய படங்களைத் தயாரித்த சோழா கிரியேஷன்சின்  சோழா பொன்னுரங்கம் படத்தயாரிப்பிலிருந்து நீண்டகாலம் ஒதுங்கி இருந்தார். பின்னர் சோழா பொன்னுரங்கம் தனது புதிய படமாக "கலாட்படை" என்ற படத்தைத் தொடங்கினார். இயக்குனர் செல்வாவிடம்  பயிற்சி பெற்ற ஜே. ரமேஸ் கூறிய எட்டு நண்பர்களை மையமாகக் கொண்ட ஒரு இளைஞனின் கதை படத்திற்கு தேர்வு செய்யப்பட்டது. விமானியின் பயிற்சியை முடித்து, விமான நிறுவனத்தில் பணிபுரியத் தயாராக இருந்த புதுமுகம் ஜெய், நாயகனாக நடிக்க ஒப்பந்தமானார். ஏற்கனவே பஞ்சதந்திரம் (2002) படத்தில் விமானப் பணிப்பெண்  பாத்திரத்தில் நடித்திருந்த  வித்யா வெங்கடேஷ் முதன்மை பெண்  கதாபாத்திரத்தில் நடிக்க தேர்வு செய்யப்பட்டார். துணை நடிகர்களாக அருண் ( நிதின் சத்யா ), விஜயகணேஷ், ஆண்டனி (நையாண்டி தர்பார் புகழ்), லிவிங்ஸ்டன், ராதாரவி, ராஜசேகர், கை தென்னவன், ஜோதி, தலைவாசல் விஜய், குயிலி ஆகியோர் நடித்தனர்.
இசை
திரைப்பட பின்னணி இசை, பாடலிசை ஆகியவற்றை இசையமைப்பாளர் பரத்வாஜ் அமைத்தார். 2003 ஆம் ஆண்டில் வெளியிடப்பட்ட இந்த படத்தின் இசைப்பதிவில், காமகோடியன், சினேகன், நியூட்டன், ஜே. ரமேஷ் ஆகியோரால் எழுதப்பட்ட ஒன்பது பாடல்கள் உள்ளன.
வெளியீடு
இந்த படம் முதலில் 2002 நவம்பரில் வெளியிட திட்டமிடப்பட்டது, ஆனால் இது 2003 சனவரி 15க்கு ஒத்திவைக்கப்பட்டது, இது தைப்பொங்கல் திருவிழாவை ஒட்டி வெளியானது. இப்படம் தூள், சொக்கத்தங்கம், வசீகரா,  அன்பே சிவம் உள்ளிட்ட ஆறு படங்களுடன் வெளியானது.
வணிகம்
இப்படம் வணிக ரீதியாக தோல்வியடைந்தது.
கிழக்கு சகோதரி தீவு
கிழக்கு சகோதரி தீவு ( East Sister Island அல்லது Takoa-te ) என்பது இந்திய ஒன்றியத்தின்,  அந்தமான் தீவுகளைச் சேர்ந்த மக்கள் குடியேற்றமில்லாத டாங்கன் பாதைக்கு வடக்கில் உள்ள ஒரு தீவாகும். இத்தீவு பாசேஜ் தீவுக்கு 6 கி.மீ தென்கிழக்கிலும், வடக்கு சகோதரன் தீவுக்கு 18 கி.மீ வடக்கிலும் உள்ளது.
கிழக்கு சகோதரி தீவு மற்றும் சிறிய மேற்கு சகோதரி தீவு ஆகியவை சுமார் 250 மீட்டர் இடைவெளியில் தென்மேற்கில் அமைந்துள்ளன. இதனால் இந்த இரண்டு தீவுகளையும் சகோதரிகள் என அழைக்கப்படுகின்றன.
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
மாலிப்டினம்(IV) புரோமைடு
மாலிப்டினம்(IV) புரோமைடு (Molybdenum(IV) bromide) என்பது MoBr4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். கருப்பு நிறத்தில் திண்மமாக காணப்படும் இச்சேர்மத்தை மாலிப்டினம்(V) குளோரைடுடன் ஐதரசன் புரோமைடைச் சேர்த்து வினைபுரியச் செய்து தயாரிக்கிறார்கள். இவ்வினை நிலைப்புத்தன்மை குறைந்த மாலிப்டினம்(V) புரோமைடு உருவாகி அறை வெப்பநிலையில் புரோமினை வெளியேற்றுதல் வழியாக நடைபெறுகிறது. மாலிப்டினம்(III) புரோமைடுடன் புரோமினைச் சேர்த்து ஆக்சிசனேற்ற வினைக்கு உட்படுத்தியும் மாலிப்டினம்(IV) புரோமைடு சேர்மத்தை தயாரிக்கலாம்.
மேற்கோள்கள்
பகுப்பு:புரோமைடுகள் பகுப்பு:உலோக ஆலைடுகள் பகுப்பு:மாலிப்டினச் சேர்மங்கள்
உயிர்சாராக் கூறு
உயிரியல், சூழலியல் ஆகிய துறைகளில் உயிர்சாராக் கூறுகள் அல்லது உயிர்சாராக் காரணிகள் என்பன, உயிரினங்கள் மீதும், சூழல்மண்டலத்தின் செயற்பாடுகள் மீதும் தாக்கம் கொண்டுள்ள, சூழலின் உயிரற்ற வேதி மற்றும் இயற்பியப் பகுதிகளைக் குறிக்கும். உயிர்சாராக் காரணிகளும், அவற்றோடு தொடர்புடைய தோற்றப்பாடுகளும், முழு உயிரியலுக்கும் ஆதாரமாக அமைந்துள்ளன.
வளர்ச்சி, பேணுகை, இனப்பெருக்கம் ஆகியவை தொடர்பில் உயிரினங்கள் மீது தாக்கம் கொண்டிருக்கக்கூடிய இயற்பிய நிலைமைகள், உயிரற்ற வளங்கள் ஆகியவற்றை உயிர்சாராக் கூறுகள் உள்ளடக்குகின்றன. இங்கே வளங்கள் என்பன, ஒரு உயிரினத்துக்குத் தேவைப்படுவதும், இன்னொரு உயிரினத்தினால் உட்கொள்ளப்படுகின்றதும் அல்லது வேறு வகையில் பயன்பாட்டுக்கு இல்லாமல் ஆக்கப்படுகின்றதுமான, சூழலில் உள்ள பொருட்களைக் குறிக்கும்.
எடுத்துக்காட்டுகள்
இந்தக் காரணிகள் வெவ்வேறு உயிரினங்களை வெவ்வேறு வகையில் பாதிக்கின்றன. குறைவான ஒளி இருந்தாலோ அல்லது ஒளி முற்றாகவே இல்லாவிட்டாலோ, ஒளித்தொகுப்பு வட்டத்தை நிறைவு செய்ய முடியாமல் தாவரங்கள் வாடி இறந்துவிடுகின்றன. பல ஒரு கல நுண்ணுயிரிகளான ஆர்க்கியேக்களுக்கு மிக உயர்ந்த வெப்பநிலை அல்லது அழுத்தம் அல்லது வழமைக்கு மாறான கந்தகம் போன்ற தனிமங்களின் செறிவு தேவைப்படுகின்றது.
இவற்றையும் பார்க்கவும்
பகுப்பு:சூழல் மண்டலம் பகுப்பு:சுற்றுச்சூழலியல்
இந்தியத் தாவரவியல் அளவாய்வு
இந்தியத் தாவரவியல் அளவாய்வு (Botanical Survey of India) என்பது 1890 ஆம் ஆண்டு இந்திய அரசாங்கத்தால் அமைக்கப்பட்ட ஒரு நிறுவனமாகும். இந்தியாவிலுள்ள தாவரச் செல்வத்தைக் கண்டறிந்து உரிய தாவரவியல் ஆய்வுகளை மேற்கொள்வது இந்நிறுவனத்தின் பணிகளாகும்.
வரலாறு
சிப்பூர், பூனா, சகாரன்பூர் மற்றும் சென்னை ஆகிய இடங்களை மையமாக்கி, பிரித்தானிய கிழக்கிந்திய நிறுவனம் ஏற்கனவே அங்கெலாம் தாவரவியல் பூங்காக்களை ஏற்படுத்தியிருந்தது. பிராந்திய அரசுகள் தாவரவியல் அறிவை வளர்ப்பதையும் மற்றும் இவ்வறிவியலின் பல்வேறு நோக்கங்களைப் பற்றி ஆய்வு மேற்கொள்வதையும் இலக்காகக் கொண்டே இத்தாவரவியற் பூங்காக்கள் உருவாக்கப்பட்டன. உதாரணமாக, 1750 ஆம் ஆண்டு முதல் வரலாற்றைக் கொண்டிருந்த சகாரன்பூர் தாவரவியல் பூங்காவை மருத்துவத் தாவரங்கள் வளர்க்கும் காரணத்திற்காக 1817 ஆம் ஆண்டு பிரித்தானிய கிழக்கிந்திய நிறுவனம் தனதாக்கிக் கொண்டது. பிரித்தானியாவின் பெரும்பாலான தாவரவியல் பூங்காக்கள் வர்த்தக முக்கியத்துவத்தை இலக்காகக் கொண்டு செயல்பட்டன. சுற்றுச்சூழல் மற்றும் வனத்துறை அமைச்சகம் இப்பூங்காக்களை தனது கட்டுப்பாட்டுக்குள் வைத்திருந்தது.
இந்தியாவில் தாவரவியல் ஆய்வுகள் முறையாக 1890 ஆம் ஆண்டு பிப்ரவரி மாதம் 13 இல் தொடங்கியது. 1871 ஆம் ஆண்டு முதல் கொல்கத்தா இராயல்தாவரவியல் பூங்காவில் கண்காணிப்பளாராகப் பணியாற்றி வந்த சர் சியார்ச்சு கிங்கின் மேற்பார்வையில் இவ்வாய்வுகள் மேற்கொள்ளப்பட்டன. இவரே இந்தியத்தாவரவியல் அளவாய்வு நிறுவனத்தின் முதலாவது பதவிசார் இயக்குனராக அறியப்படுகிறார். கொல்கத்தா தாவரவியல் பூங்கா இவ்வாய்வு நிறுவனத்தின் தலைமையிடமானது. வங்காளம், அசாம், வடகிழக்கு இந்தியா, பர்மா மற்றும் அந்தமான் நிகோபார் தீவுகள் ஆகிய மண்டல பூங்காக்களுக்குத் தேவையான பொறுப்புகளை இத்தலைமையகம் வழங்கியது.
அப்ரோநைட்டர்
இவற்றையும் காண்க
பகுப்பு:நைட்ரேட்டுகள்
இந்தியத் தாவரவியல் அளவாய்வு
இவற்றையும் காண்க
பகுப்பு:இந்தியத் தாவரவியல் பூங்காக்கள் பகுப்பு:சுற்றுச்சூழல் மற்றும் வனங்கள் அமைச்சகம்
மேக்சின் சிங்கர்
வாழ்க்கை
சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.
வெளி இணைப்புகள்
பகுப்பு:1931 பிறப்புகள் பகுப்பு:வாழும் நபர்கள் பகுப்பு:பெண் வேதியியலாளர்கள் பகுப்பு:பெண் உயிரியலாளர்கள் பகுப்பு:பெண் மரபியலாளர்கள்
வால்டர்
வால்டர் (Walter) என்பது 2020 ஆம் ஆண்டு வெளியான இந்தியத் தமிழ் குற்றவியல் அதிரடி திரைப்படம் ஆகும். யு. அன்பரசன் எழுதி இயக்கிய இப்படத்தை சுருதி திலக் தயாரித்துள்ளார். இப்படத்தில் சிபி சத்யராஜ், நடராஜ், சமுத்திரக்கனி, ரித்விகா, சனம் ஷெட்டி, முனிஷ்காந்த், ஷிரின் காஞ்ச்வாலா ஆகியோர் நடித்தனர். படத்தின் முதன்மை படப்பிடிப்ப 2019 சூனில் தொடங்கியது, படம் 13 மார்ச் 2020 அன்று வெளியிடப்பட்டது.
தயாரிப்பு
2018 செப்டம்பரில் யு. அன்பரசன் வால்டர் என்ற படத்தின் வழியாக இயக்குநராக அறிமுகமாகிறார் என்று அறிவிக்கபட்டது. இப்படத்தில் விக்ரம் பிரபு, அர்ஜுன், ஜாக்கி செராப் ஆகியோர் முன்னணி வேடங்களில் நடிக்க மதுக்கூர் மூவி மேக்கர்ஸ் தயாரிக்க ராதன் இசையமைக்கவுள்ளார் எனப்பட்டது. இருப்பினும் இந்த திரைப்பட திட்டம் பின்னர் நிறுத்தப்பட்டது.
புதிய தயாரிப்பாளர்களுடன் இத்திரைப்படம் 2019 இல் மீண்டும் தொடங்கப்பட்டது. இப்போது படத்தில் சிபி சத்யராஜ் முக்கிய கதாபாத்திரத்தில் நடிப்பார், சமுத்திரக்கனி, கௌதம் மேனன் ஆகியோரும் படத்தில் இடம்பெறுவார்கள் எனப்பட்டது. பின்னர் மேனன் இதிலிருந்து பின்வாங்கினார், அவருக்கு பதிலாக நடராஜன் சுப்பிரமணியம் ஒப்பந்தம் செய்யப்பட்டார். இப்படத்தின் படப்பிடிப்பு 2019 சூன் முதல் கும்பகோணம், தஞ்சாவூரை சுற்றிய பகுதிகளில் படமாக்கப்பட்டது. படத்தில் சிபி சத்தியராஜ் ஒரு காவல் துறை அதிகாரியாக நடித்தார். இந்திய ஒளிப்பதிவாளர் நட்டி, சமுத்திரக்கனி ஆகியோரும் முக்கியமான வேடங்களில் நடிப்பது ரகசியமாக வைக்கபட்டிருந்தது. ரசமதி, இளையராஜா, தர்ம பிரகாஷ், விக்கி ஆகியோர் முறையே ஒளிப்பதிவு, படத்தொகுப்பு, இசையமைப்பு, சண்டை பயிற்சி  போன்றவற்றிற்கு ஒப்பந்தம் செய்யப்பட்டனர்.
வெளியீடு
இப்படத்திற்கான செயற்கைக்கோள் உரிமைகள் சன் தொலைக்காட்சிக்கும், எண்ணியல் உரிமைகள் சன் நெக்ஸ்ட்டுக்கும் வழங்கப்பட்டன.
ஒல்ஜைடு
thumb|ஒல்ஜைடு மற்றும் [[யுவான் அரசமரபு|யுவான் அரசமரபின் தூதர்கள், மஜ்மா அல் தவரிக், ஆண்டு 1438.]]
ஒல்ஜைடு என்பவர் ஈல்கானரசு அரசமரபின் எட்டாவது ஆட்சியாளர் ஆவார். இவர் 1304 முதல் 1316 வரை ஈரானின் தப்ரீசு நகரத்தில் இருந்து ஆட்சி புரிந்தார். "ஒல்ஜீட்" என்கிற இவரது பெயருக்கு "தெய்வ அருள் பெற்ற" என்று மங்கோலிய மொழியில் பொருள்.
வாழ்க்கை
இவரது தந்தை பெயர் அர்குன். இவரது தாயார் கெரயிடு இனத்தைச் சேர்ந்த கிறித்தவரான உருக் கதுன் ஆவார். இவர் 24 மார்ச் 1282 அன்று குராசான் பகுதியை இவரது தந்தை நிர்வகித்த போது பிறந்தார். இவரது பிறப்பின் போது இவருக்குக் கர்-பண்டா (கோவேறு கழுதை ஓட்டுநர்) என்ற பெயர் கொடுக்கப்பட்டது. இவர் பௌத்தராக வளர்க்கப்பட்டார். 1291ஆம் ஆண்டு, பிறகு ஞானஸ்நானம் பெற்றார். திருத்தந்தை நான்காம் நிக்கோலசைக் குறிக்கும் பொருட்டு இவருக்கு நிகோல்யா என்ற பெயர் வைக்கப்பட்டது. எனினும் தரீக்-இ உல்ஜய்டு (ஒல்ஜைடுவின் வரலாறு) என்ற நூலின்படி, ஒல்ஜைடுவுக்கு முதலில் "ஒல்ஜை புகா" என்றும், பிறகு "தெமூதர்" என்றும், கடைசியாக "கர்பண்டா" என்றும் அழைக்கப்பட்டார். அதே நூலில் இவர் பிறந்தபோது மழைபெய்தது என்று குறிப்பிடப்பட்டுள்ளது. மகிழ்ச்சியடைந்த மங்கோலியர்கள் இவரை மங்கோலியப் பெயரான ஒல்ஜைடு என்று பெயரில் அழைத்தனர். இதன் பொருள் மங்கலகரமான என்பதாகும். பிற்காலத்தில் இவர் தன் சகோதரர் கசனுடன் இணைந்து சன்னி இசுலாமுக்கு மதம் மாறினார். இவரது சகோதரரைப் போலவே இவரும் தன் முதல் பாதிப் பெயரை இசுலாமியப் பெயரான முகமதுவிற்கு மாற்றினார்.
பய்டுவிற்கு எதிரான கசனின் சண்டையில் இவர் பங்கெடுத்தார். இவரது சகோதரர் கசன் அரியணை ஏறிய பிறகு இவர் குராசானின் நிர்வாகியாக நியமிக்கப்பட்டார். 1299ஆம் ஆண்டிலிருந்தே கசனுக்கு அடுத்த ஆட்சியாளர் என்று அறிவிக்கப்பட்டிருந்தாலும், கசனின் இறப்பு பற்றிய செய்தியை அறிந்த பிறகு அரியணைக்குப் போட்டியாளர்கள் என்று கருதப்பட்டவர்களை ஒழித்துக்கட்ட இவர் முயற்சி செய்தார். அத்தகைய செயலில் இவர் செய்த முதல் நடவடிக்கையானது கய்கடுவின் மகனான இளவரசன் அலபிரங்கைக் கொன்றது ஆகும். அலபிரங் 30 மே 1304ஆம் ஆண்டு ஒல்ஜைடுவின் தூதன் ஒருவனால் கொல்லப்பட்டார். மற்றொரு சக்திவாய்ந்த அமீரான கோர்க்குதாக்கும் இதேபோலவே பிடிக்கப்பட்டு மரண தண்டனைக்கு உட்படுத்தப்பட்டார்.
மேற்கோள்கள்
பகுப்பு:1316 இறப்புகள் பகுப்பு:ஈல்கான் பேரரசர்கள்
கொலஜன் தூண்டல் சிகிச்சை
கொலஜன் தூண்டல் சிகிச்சை (Collagen induction therapy) அழகியல் மருத்துவ முறைகளுள் ஒன்று. இந்த மருத்துவ வழிமுறைகளில் உடலின் சருமத்தினை குறிப்பிட்ட ஊசி முறைகளைப் பயன்படுத்துவர். ஆனால் இந்த வழிமுறைகள் சிறிய ஊசிமுறைகளை விட சற்று வித்தியாசமானது.
கொலஜன் தூண்டல் சிகிச்சை முறையில் பல முற்போக்கு ஆய்வுகள் மேற்கொள்ளப்பட்டு வருகின்றன. இருப்பினும் இதுவரை கண்டறியப்பட்ட வழிமுறைகளின் மூலம் முகப்பரு, சருமத்தில் தோன்றும் வடு போன்ற சருமப் பிரச்சினைகள் குணப்படுத்தப்படுகின்றன.
இந்த மருத்துவ வழிமுறையில் கைதேர்ந்த மருத்துவர் மூலம் இயக்கக் கூடிய சாதாரண உருளை போன்ற கருவி பயன்படுத்தப்படும். இதனை “சிறிய உருளைகள்” எனவும் அழைப்பர். 1990 ஆம் ஆண்டு காலகட்டத்திற்குப் பிறகு பயன்படுத்தப்பட்டு வரும் இந்த மருத்துவக் கருவியானது வெவ்வேறு பெயர்களுடன் பயன்படுத்தப்படுகிறது. அதில் ‘டெர்மாரோலர்’ (Dermaroller) எனும் பெயர் முக்கியமானது. டெர்மாரோலர் எனும் மருத்துவக் கருவிக்கான காப்புரிமையினை 2000 ஆம் ஆண்டு ஹோர்ஸ்ட் லியபெல் பெற்றார். தேவையான அதிர்வெண்ணுக்கு ஏற்ப இந்த சிறிய பேனா போன்ற கருவியினை மாற்றிக்கொள்ளலாம். இதற்குத் தேவையான ஆற்றல் வெளிப்புற மோட்டார் மூலம் வழங்கப்படும். டெர்மாரோலர் செயல்படும் சரும ஆழத்தினையும் தேவைக்கேற்றாற்போல் மாற்றிக்கொள்ள இயலும். சிறிய பேனா போன்ற தோற்றத்துடன் காணப்படுவதால் சரும பேனா, டெர்மா பேனா மற்றும் மைக்ரோ பேனா போன்ற சில பிரபலமான பெயர்களுடன் இது அழைக்கப்படுகிறது.
தோல் சமப்படுத்தும் கருவி
இக்கருவி சுத்தி போன்ற தோற்றத்துடன், அடிப்பாகத்தில் சுத்தமான எஃகினால் செய்யப்பட்டிருக்கும். இதிலுள்ள அடுத்தடுத்த கூர்மையான ஊசிகள் சருமத்தினில் செயல்பட்டு அதனை சமப்படுத்தும். இதனை சிறிய ஊசிமுறை அல்லது சரும ஊசிமுறை என்று பெயருடன் அழைப்பர். சருமத்தில் உள்ள புரோட்டீன் அளவினை தூண்டும் இச்செயல்முறை கொலஜன் தூண்டல் சிகிச்சை முறை என்று அழைக்கப்படுகிறது.
இளைஞர்களுக்கு மூன்று முதல் நான்கு வாரங்கள் இடைவெளிகளிலும், வயது முதிர்ந்தவர்கள் ஆறு முதல் எட்டு வாரங்கள் இடைவெளியிலும் இந்த சிகிச்சையினை எடுத்துக்கொள்ளலாம்.
டெர்மாரோலர் பயன்பாடு
இது இரு வழிகளில் உதவுகிறது.
1. சருமத்தின் அடித்தோலில் சிறிய பகுதிகளை உருவாக்குகிறது, இதன் மூலம் இரு பயன்கள் கிடைக்கின்றன. 2. முகப்பரு வடுக்கள் ஆகியவற்றிற்குக் காரணமான நார்ச்சத்து இணைப்புகளை உடைத்து, அவற்றினை சீர்படுத்த உதவும்.
பயன்படுத்தும் இடங்கள்
டெர்மாரோலர் மருத்துவக் கருவியினை கொலஜன் தூண்டல் சிகிச்சை முறையில் பின்வரும் நிலைகளில் பயன்படுத்த இயலும்.
நன்மைகள்
1. சருமத்தின் சொந்த கொலஜன் உருவாக்கம் தூண்டப்படும்
2. பக்க விளைவுகள் குறைவு
3. லேசர் இயந்திரம் தேவையில்லை
4. பெரிய இயந்திரங்கள் எதுவும் தேவையில்லை
குறிப்புகள்
பகுப்பு:தோல் மருத்துவம்
ஜெயா மாதவன்
ஜெயா மாதவன் (Jaya Madhavan பிறப்பு: அக்டோபர் 1, 1972) இந்திய எழுத்தாளர், கவிஞர், தி நியூ இந்தியன் எக்ஸ்பிரஸ் கட்டுரையாளர் மற்றும் வரைகதை உருவாக்குநர் ஆவார். சில்ட்ரன்ஸ் புக் டிரஸ்ட் நடத்திய அகில இந்திய போட்டியில் இவர் வெற்றி பெற்றுள்ளார்.
வாழ்க்கை
ஜெயா மாதவன் இந்தியாவின் சென்னையில் பிறந்தார். இவர் கேந்திரியா வித்யாலயாவில் படித்தார் மற்றும் சென்னை ராணி மேரிஸ் கல்லூரியில் இலக்கியம் பயின்றார், இவர் புதுதில்லியில் உள்ள ஜவஹர்லால் நேரு பல்கலைக்கழகத்தின் (ஜே.என்.யூ) முன்னாள் மாணவி, 1994 இல் ஆங்கில இலக்கியத்தில் முதுகலைப் பட்டம் பெற்றார். இவர் மெட்ராஸ் பல்கலைக்கழகத்தில் எம்.பில் பட்டம் பெற்றுள்ளார். தற்போது தனது இரண்டு குழந்தைகளுடன் சென்னையில் வசித்து வருகிறார், இவர் சீதா துரைசாமியின் பேத்தி ஆவார்.
போரிசு சுபாசுகி
போரிசு வாசிலீவிச் சுபாசுகி ( Бори́с Васи́льевич Спа́сский  போரிஸ் வாசில்'யெவிச் ஸ்பாஸ்கி ; ஜனவரி 30, 1937 இல் பிறந்தார்) ஒரு ரஷ்ய சதுரங்க கிராண்ட்மாஸ்டர் ஆவார். இவர் பத்தாவது உலக சதுரங்க வாகையாளராக இருந்தார். 1969 முதல் 1972 வரை இப்பட்டத்தை வைத்திருந்தார். சுபாசுகி மூன்று உலக வாகையாளர் போட்டிகளில் விளையாடினார்: அவர் 1966 இல் டிக்ரான் பெட்ரோசியனிடம் தோற்றார். 1969 இல் பெட்ரோசியனை தோற்கடித்து உலக சாம்பியனானார்; பின்னர் 1972 இல் ஒரு பிரபலமான போட்டியில் பாபி பிஷ்ஷரிடம் தோற்றார். பகுப்பு:உருசிய மொழி வார்த்தைகளைக் கொண்ட கட்டுரைகள்
வலது|thumb| 1956 இல் சுபாசுகி
பகுப்பு:உருசிய சதுரங்க வீரர்கள் பகுப்பு:சதுரங்க கிராண்டு மாசுட்டர்கள் பகுப்பு:வாழும் நபர்கள் பகுப்பு:1937 பிறப்புகள்
சசிவர்ணத் தேவர்
அரசு நிலையிட்ட விஜய ரகுநாத சசிவர்ண பெரிய உடையாத்தேவர் (ஆட்சிக் காலம்: 1728 - 1749)  என்பவர் சிவகங்கை சீமையின் முதல் மன்னராவார்.
வரலாறு
சசிவர்ணத் தேவரின் தந்தை நாலுகோட்டை பாளையக்காரரான உடையாத் தேவர் என்பவர் ஆவார். இராமநாதபுரம் சமஸ்தான மன்னரான முத்துவிஜயரகுநாத சேதுபதி தன் மகளான அகிலாண்டேஸ்வரி. நாச்சியாரை சசிவர்ணத் தேவருக்கு திருமணம் செய்வித்து அவரை வெள்ளிக் குறிச்சிக்கு ஆளுநராக நியமனம் செய்தார். இந்நிலையில் இராமநாதபுரத்தில் பவானி சங்கர தேவர் உள்நாட்டுப் போரில் ஈடுபட்டார். இவரை அடக்க படைகளுடன் சென்று போரிட்ட முத்துவிஜயரகுநாத சேதுபதி அம்மை நோய் கண்டதால் இராமநாதபுரம் திரும்பிய நிலையில் இறந்தார். இதையடுத்து, பவானி சங்கர தேவர் எளிதாக இராமநாதபுரத்தைக் கைப்பற்றியதுடன் புதிதாகப் பட்டம் சூடிய சுந்தரரேசத் தேவர் என்ற சேதுபதியைக் கொன்றுவிட்டு அவரே சேதுபதியானார. இவர் மன்னராக ஆனதையடுத்து சசிவர்ணத் தேவர் தன் ஆளுநர் பதவியை இழந்தார்.
இதையடுத்து தனது அவல நிலையைத் தெரிவிப்பதற்காக சசிவர்ணத் தேவர் தஞ்சாவூர் மராத்திய மன்னரிடம் சென்றார். அப்பொழுது, இராமநாதபுரம் சேதுபதி பட்டத்திற்கு தகுதியுள்ள கட்டத்தேவரும் (இறந்துபோன சுந்தரேச தண்டத் தேவரது சகோதரர்) அங்கு வந்து இருந்தார். இருவரும் அவர்களுக்கு ஏற்பட்டுள்ள இக்கட்டான நிலையைத் தஞ்சை மன்னரிடம் விளக்கியதுடன் பவானி சங்கரத் தேவரிடம் இருந்து ஆட்சியைக் கைப்பற்ற படை உதவி கோரினர். தஞ்சைமன்னர் சில நிபந்தனைகளுடன் படை உதவி செய்தார். இந்தப் படைகளுக்கு சசிவர்ணத் தேவரும், கட்டையத்தேவரும் தலைமை தாங்கிவர பவானி சங்கர சேதுபதி படைகளும் ஓரியூர் அருகே மோதின. வெற்றி தஞ்சை படைகளுக்கு. பவானி சங்கர சேதுபதி கைது செய்யப்பட்டு தஞ்சைக்கு கைதியாக கொண்டு செல்லப்பட்டார்.
இதையடுத்து, இராமநாதபுர இராச்சியமானது மூன்றாகப் பிரிக்கப்பட்டது. பம்பறு ஆற்றின் வடக்கே உள்ள அனைத்து பிரதேசங்களும் தஞ்சாவூர் மராத்திய இராச்சியத்துடன் இணைக்கப்பட்டன. மேலும் போரில் கட்டையத்தேவருக்கு உதவிய சசிவர்ணத் தேவருக்கு வைகை ஆற்றின் வடகரைக்கும் பிரான்மலைக்கும் இடைப்பட்ட பகுதி 1728 இல் பிரித்துக் கொடுக்கப்பட்டது. இந்த சின்ன மறவர் சீமை அல்லது சிவகங்கை சீமை என அழைக்கப்பட்டது. இந்த நாட்டின் முதல் மன்னராக சசிவர்ணத் தேவர் பொறுப்பேற்று ஆண்டார். ஏறக்குறைய இருபது ஆண்டுகள் ஆட்சி செய்தார்
மறைவு
இந்த மன்னர், ஒரு நாள் பிரான்மலை சென்று, மங்கை பாகர் சுவாமியையும் தேங்குழல் அம்பிகையையும் தரிசனம் செய்து விட்டு பல்லக்கில் சிவகங்கை திரும்பிக் கொண்டிருந்தார். அப்போது மறைந்திருந்த எதிரி ஒருவர் இவர்மீது குறிபார்த்து எறிந்த கட்டாரியால் இவர் கொல்லப்பட்டார்.
சிவகங்கை சசிவர்ணத்தேவர் பள்ளிப்படை
சசிவர்ணத் தேவர் பள்ளிப்படை அல்லது சசிவர்ணேசுவரர் கோயில் என்பது சிவகங்கைச் சீமையின் முதலாம் மன்னரான சசிவர்ணத் தேவர்க்கு அமைக்கப்பட்ட ஒரு பள்ளிப்படையாகும். இதை கட்டியவர் இவரது மகனும் சிவகங்கை மன்னருமான முத்து வடுகநாதர் தேவர் ஆவார். இது தமிழகத்தின், சிவகங்கையில், சிவகங்கை அரண்மனையின் வடகிழக்கே கட்டப்பட்டுள்ளது.
தன் தந்தை சசிவர்ணத் தேவர்க்காக 1751இல் இந்த பள்ளிப்படைக் கோயிலை சிவகங்கை மன்னர் முத்து வடுகநாதர்தேவர் சிற்ப முறைப்படி அமைத்து சிவலிங்கத்தைப் பிரதிட்டைச் செய்தார். இந்த திருக்கோயிலுக்கு திருவிடையாட்டக் காணியாக காத்தாடியேந்தல் வாணியங்குடி, மானங்குடி, முடிக்கரை ஆகிய நான்கு ஊர்களையும் இறையிலியாக வழங்கிய ஆணையே செப்பேட்டில் வெளியிட்டுள்ளார்.
மேற்கோள்கள்
பகுப்பு:சிவகங்கைச் சீமை
பிமல் கார்
பிமல் கார் ( বিমল কর  ) (19 செப்டம்பர் 1921 - 26 ஆகஸ்ட் 2003) ஒரு வங்காள எழுத்தாளர் மற்றும் புதின எழுத்தாளர் ஆவார். 1975 ஆம் ஆண்டில் வங்காள மொழிக்கான சாகித்ய அகாதமி விருது பெற்றார்.
தனிப்பட்ட வாழ்க்கை
பிமல் கார் 19 செப்டம்பர் 1921 இல் வடக்கு 24-பர்கானாஸில் பிறந்தார். இவர் ஆகஸ்ட் 26, 2003 அன்று இறந்தார்.
தொழில்
பிமல் கார் பல வங்காள இலக்கியங்களை எழுதியுள்ளார். சமுதாயத்தை சித்தரிக்கும் நாடகங்களையும் எழுதினார்.
குழந்தைகளுக்காக, இவர் ஓய்வுபெற்ற மந்திரவாதி கிங்கர் கிஷோர் ரே, கிகிரா என அறியப்படும் கதாப்பாத்திரத்தினை உருவாக்கினார், அந்தக் கதாப்பத்திரம் தனது இரண்டு உதவியாளர்களுடன் மர்மங்களைத் தீர்க்கும் வகையில் கதை அமைக்கப்பட்டிருக்கும். இவர் விக்டர் என்ற மற்றொரு துப்பறியும் பாத்திரத்தையும் உருவாக்கினார்.
கொல்கத்தா சென்ற பிறகு, பிமல் கார், பராக், பாசிம்பங்கா மற்றும் சத்யஜுக் ஆகியோருடன் பத்திரிகையாளராக பணியாற்றினார்.
வெளி இணைப்புகள்
பகுப்பு:1921 பிறப்புகள் பகுப்பு:2003 இறப்புகள் பகுப்பு:வங்காள எழுத்தாளர்கள்
பாங்கி, சிலாங்கூர்
பாங்கி (ஆங்கிலம்: Bangi அல்லது Bangi Lama; மலாய்: Pekan Bangi) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும். காஜாங் நகரில் இருந்து 11 கி.மீ.; நீலாய் நகரில் இருந்து இருந்து 13 கி.மீ.; தொலைவில் அமைந்துள்ளது.
பாங்கி என்பது வேறு; பண்டார் பாரு பாங்கி என்பது வேறு. பண்டார் பாரு பாங்கி நகரம் அண்மையில் உருவாக்கப்பட்ட ஒரு பெரிய நகரமாகும். பண்டார் பாரு பாங்கிக்கு வடக்கே சுமார் 7 கிலோமீட்டர் தொலைவில், இந்த பாங்கி நகரம் அமைந்துள்ளது; மற்றும் காஜாங் நகரத்திற்கு மிக அருகிலும் உள்ளது.
பொது
பாங்கி நகரம் செம்பனை தோட்டங்களால் சூழப்பட்டுள்ளது. அவற்றில் பெரும்பாலான தோட்டங்கள், கடந்த 20 ஆண்டுகளில் நகர்ப் புறங்களாக மாற்றப்பட்டு உள்ளன. இந்த நகரம் கம்போங் பாங்கி, கம்போங் பகாகியா, கம்போங் பத்து லீமா, கம்போங் ரிஞ்சிங் எனும் சிறிய கிராமங்களால் சூழப்பட்டுள்ளது.
அந்த இடம் இப்போது கம்போங் அமான் (Kampong Aman) என்று அழைக்கப்படுகிறது. மலேசிய தேசிய பல்கலைக்கழகத்திற்கு (Universiti Kebangsaan Malaysia) சொந்தமான மலேசிய பனை எண்ணெய் வாரிய ஆராய்ச்சி நிலையமும் (Malaysian Palm Oil Board) பாங்கி நகரத்திற்கு அருகில் அமைந்துள்ளது.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள்‎ பகுப்பு:சிலாங்கூர்
காஞ்சிபுரம் கடகேசுவரர் கோயில்
தல வரலாறு
கங்கணேசத்தில் பொன்னாலான காப்புநாணை (கங்கணம்) அணிந்து கொண்ட அம்பிகை, மற்றுமோர் சிவலிங்கத்தைப் பிரதிட்டை செய்து வழிபட்டு, கடகம் அணிந்து கொண்டாள். அதுவே கடகேசம் எனப்பட்டதாக இத்தல வரலாறு உள்ளது.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் சின்னகம்மாளத் தெருவில் கங்கணேசம் அருகில் கடகேசம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடக்கில் ½ மைல் தூரமுள்ள காஞ்சி இறவாத்தானத்திற்கு செல்லும் சாலையில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
டூசுன் துவா
டூசுன் துவா (ஆங்கிலம்: Dusun Tua; மலாய்: Dusun Tua; Kampung Batu 16;) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு கிராமப்புற நகரம் ஆகும். இந்த நகரத்தின் பெயர் மலேசியா முழுமைக்கும் நன்கு அறியப்பட்ட பெயராகும். இந்தக் கிராமப்புறத்தைச் சுற்றிலும் பல நீர்வீழ்ச்சிகள் உள்ளன. அத்துடன் இரண்டு வெப்ப நீர் குளங்களும் உள்ளன.
இங்குதான் மலேசியாவின் இளைஞர் பயிற்சி மையம் (Institut Kemahiran Tinggi Belia Negara Dusun Tua - National Youth High Skills Institute) (IKBN) அமைந்துள்ளது. அதனால் இந்த கிராமத்தைப் பற்றி பலருக்கும் தெரியும்.
இளைஞர் பயிற்சி மையம்
1969-ஆம் ஆண்டில், உலு லங்காட் சாலையின் 25-ஆவது கி.மீட்டர் பகுதியில்; மலேசியாவின் இளைஞர் பயிற்சி மையம் உருவாக்கப்பட்டது. இந்த மையம் 81 ஏக்கர் பரப்பளவு கொண்டது. 1941-ஆம் ஆண்டில், இந்தப் பகுதி ஜப்பானிய இராணுவ மருத்துவமனையின் தலைமையகமாக இருந்தது. பின்னர் அது பிரித்தானிய இராணுவப் பயிற்சி மையமாகப் பயன்படுத்தப்பட்டது.
இரண்டாம் உலகப் போருக்கு பிறகு, இந்த இடம் வனக் காவல் படைக்கான பயிற்சி மையமாகவும் பயன்படுத்தப்பட்டது. 1966 ஆம் ஆண்டில், மலேசிய இளைஞர் விளையாட்டுத்துறை அமைச்சினால் கையகப்படுத்தப்பட்டது.
தேசிய இளைஞர் திறன் மையம்
அதன் பின்னர் தேசிய முன்னோடி இளைஞர் இயக்க மையம் என்று அறியப்பட்டது. 1969-இல் அதன் பெயர் டூசுன் துவா இளைஞர் பயிற்சி மையம் (Pusat Latihan Belia Dusun Tua) என மாற்றம் செய்யப்பட்டது. 1991-இல் மீண்டும் தேசிய இளைஞர் திறன் மையம் (National Youth Skills Institute) என பெயர் மாற்றம் செய்யப்பட்டது.
தற்போது 5 துறைகளில்; அதாவது தானுந்து துறை, எந்திரதுறை, பொதுப் பொறியியல், மின்சார துறை மற்றும் மின்மவியல் துறை ஆகிய துறைகளில் பயிற்சிகள் அளிக்கப்படுகின்றன.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள்‎ பகுப்பு:சிலாங்கூர்
பெர்ரிக் அமோனியம் ஆக்சலேட்டு
பெர்ரிக் அமோனியம் ஆக்சலேட்டு (Ferric ammonium oxalate) என்பது C6H12FeN3O12 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பெரும்பாலும் இச்சேர்மம் நீல அச்சுப்படி காகிதம் பெருமளவில் தயாரிக்கப் பயன்படுகிறது.
ச. சந்திரன்
'''ச. சந்திரன்' (S. Chandran'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். திருத்தணியினைச் சார்ந்த இவர் சென்னைப் பல்கலைக்கழகத்தில் இளங்கலைப் பட்டத்தினையும் பெங்களூரில் உள்ள விவேகானந்த சட்டக் கல்லூரியில் இளநிலைச் சட்டம் பட்டத்தினைப் பெற்றுள்ளார். இவர் 2021-ல் நடைபெற்ற தமிழ்நாடு சட்டப் பேரவைத் தேர்தலில்திராவிட முன்னேற்றக் கழக வேட்பாளராகத் திருத்தணி சட்டமன்றத் தொகுதியிலிருந்து தேர்ந்தெடுக்கப்பட்டார். .
மேற்கோள்கள்
பகுப்பு:திருவள்ளூர் மாவட்ட நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
அமோனியம் மூவயோடைடு
அமோனியம் மூவயோடைடு (Ammonium triiodide ) என்பது  (NH4I3) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமோனியம் நேர்மின் அயனியும் மூவயோடைடு எதிர்மின் அயனியும் சேர்ந்து இவ்வுப்பு உருவாகிறது. சில சமயங்களில் அமோனியம் மூவயோடைடு என்ற இச்சேர்மத்தின் பெயர், தவறுதலாக நைட்ரசன் மூவயோடைடு (NI3). என்ற வேறொரு சேர்மத்தின் பெயராகவும் கருதப்படுவதுண்டு.
மேற்கோள்கள்
பகுப்பு:அமோனியம் சேர்மங்கள் பகுப்பு:அயோடைடுகள் பகுப்பு:நைதரசன் சேர்மங்கள்
ஜயந்த தாலுக்தார்
ஜயந்த தாலுக்தார் (Jayanta Talukdar) (அசாம் மொழியில்: জয়ন্ত তালুকদাৰ) (பிறப்பு: 2 மார்ச் 1986, குவாகத்தி)ஓர் இந்திய வில்வித்தை வீரர் ஆவார். இவர் 2006 வில்வித்தை உலகக் கோப்பையில் ஒற்றையர் தங்கப் பதக்கத்தை வென்றார்.
விருதுகள்
இவர் வில்வித்தையில் 2007 ஆகத்து மாதம் அருச்சுனா விருது பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:இந்திய வில்வித்தை வீரர்கள் பகுப்பு:அருச்சுனா விருது பெற்றவர்கள் பகுப்பு:இந்திய ஒலிம்பிக் தடகள வீரர்கள்
அர்பா கேவுன்
அர்பா கேவுன் என்பவர் பாரசீகத்தில் இருந்த மங்கோலிய அரசான ஈல்கானரசின் சிதைவின்போது ஆட்சி செய்த ஈல்கான் ஆவார்.
வாழ்க்கை
அர்பாவின் இளமைப் பருவம் பற்றி அதிக தகவல்கள் அறியப்படவில்லை. எனினும் இவர் டொலுயின் மகன் அரிக் போகேயின் வழி வந்தவர் என்று தகவல்கள் தெரிவிக்கின்றன. இவரது தாத்தா மிங்கன் கேவுன் என்பவர் மாலிக் தெமூர் மற்றும் எமீகன் கதுனின் மகன் ஆவார். 1306ஆம் ஆண்டின் கோடை காலத்தில் ஒல்ஜைடுவின் ஆட்சியின் போது ஈரானுக்கு மிங்கன் கேவுன் வந்தார்.
ஆட்சி
இவரை அரியணைக்கு அபு சயித்தின் உயரதிகாரியான கியாசல்தீன் முன்மொழிந்தார். இதற்குப் பிறகு ஐந்து நாட்கள் கழித்து கராபக்கில் இவர் முடிசூட்டிக் கொண்டார். தங்க மகுடத்தை அணிவதற்கு பதிலாக ஒரு தோல் கூடாரத்தில் வசித்த இவர், எளிமையான ஒரு இடுப்புப் பட்டையை அரசன் என்ற அடையாளத்திற்காக உடுத்தினார். சீக்கிரமே தங்க நாடோடிக் கூட்டத்தின் உஸ்பெக்கால் நடத்தப்பட்ட படையெடுப்பை எதிர்கொள்ள வேண்டிய நிலை இவருக்கு வந்தது. இவர் இந்தப் படையெடுப்பைத் தோற்கடித்தார். இந்தப் படையெடுப்பைக் காரணமாகக் கூறி அபு சயித்தின் விதவையான பாகுதது கதுனை மரண தண்டனைக்கு உட்படுத்தினார். அபு சயித்திற்கு உஸ்பெக்குடன் இணைந்து பாகுதது கதுன் விடம் வைத்ததாக அர்பா கேவுன் குற்றம் சாட்டினார். பிறகு அபு சயித்தின் சகோதரியும் சுபனின் விதவையுமான சதி பெக்கைத் தன்னுடைய ஆட்சிக்கு சட்டப்பூர்வ அங்கீகாரம் கிடைப்பதற்காகத் திருமணம் செய்து கொண்டார். 1336ஆம் ஆண்டு மார்ச் மாதத்தில் பாருசு மாகாணத்தின் முன்னாள் ஆட்சியாளரான மகமுது ஷா இஞ்சுவையும் இவர் மரண தண்டனைக்கு உட்படுத்தினார். மகமுது இஞ்சு ஏற்கனவே அபு சயித்தைக் கொல்ல முயன்றதற்காகச் சிறையில் அடைக்கப்பட்டிருந்தார். அர்பா கேவுன், தன்னுடைய இராணுவங்களின் ஒட்டுமொத்த தலைமையைச் சேக் அசனிடம் கொடுத்தார்.
இவர் முஸ்லிம் பழக்க வழக்கங்களைப் பின்பற்றாதவராகக் கருதப்படுகிறார். செங்கிஸ் கானின் யசாவிற்கு அதிக ஆதரவு அளித்தார். கசன் மற்றும் அபு சயித் போன்ற முஸ்லிம் கான்களின் சட்டங்களைப் பெரும்பாலும் தவிர்த்தார். ஒயிரட்டுகளின் ஒரு பிரிவினர் இவரது ஆட்சியை ஏற்றுக்கொள்ளவில்லை. பகுதாதுவின் ஆளுநரான அலி பாட்ஷா, அபு சயித்தின் உறவினர் ஆவார். அவர் ஒயிரட்டுகளின் தலைவராகவும் இருந்தார். அவருக்கும் அரியணைமீது ஒரு ஆசை இருந்தது. அபு சயித்தின் மனைவி தில்சாத் கதுன் கர்ப்பமாக இருப்பதைக் கூறி இவர் மூசா என்பவரை வளர்த்தார். முசா பய்டுவின் பேரன் ஆவார். மூசாவை அரியணைக்கு உரிமையுள்ளவர் என்று இவர் கூறினார். அரிக் போகேயின் வழித்தோன்றல்களுடன் ஒயிரட்டுகளுக்கு இருந்த பாரம்பரிய எதிர்ப்பே இந்தக் கிளர்ச்சிக்கு ஒரு காரணமாக இருந்திருக்கலாம் எனக் கருதப்படுகிறது.
செக் அசனை நடுநிலையாளராக்கிய பிறகு அர்பாவுடன் போர் புரிய அலி பாட்ஷா மரகாவுக்கு அருகில் இருந்த ஜகாடு சமவெளிக்கு 29 ஏப்ரல் 1336ஆம் ஆண்டு சென்றார். அர்பாவின் இராணுவத்திற்கு 60 அமீர்கள் தலைமை தாங்கினர். அவர்களில் முக்கியமானவர்கள் ஹாஜி தகே, உய்குர் தளபதியான ஓக்ருஞ்ச், தோருத், அல்குவின் மகனான ஒர்துக் ஷா மற்றும் சுபனின் மகனான சோர்கன் சீரா ஆகியோர் ஆவர். எனினும் சீக்கிரமே சில அமீர்கள் அலி பாட்ஷா பக்கம் கட்சி தாவினார். அவர்களில் குறிப்பிடத்தக்கவர்கள் மகமுது எசன் குத்லுக் மற்றும் சுல்தான் ஷா நிக்ருசு ஆகியோர் ஆவர். இந்த யுத்தமானது அர்பாவுக்கு ஒரு தோல்வியாக முடிந்தது. சீக்கிரமே இவர் சுல்தானியாவில் கைது செய்யப்பட்டார். 15 மே 1336 அன்று இவரை மகமுது ஷாவின் மகனான அமீர் ஜலாலல்தீன் மசூத் ஷா கொன்றார்.
உசாத்துணை
பகுப்பு:ஈல்கான் பேரரசர்கள்
அ. ப. ஜெயசங்கரன்
'''அ. ப. ஜெயசங்கரன்' (A. P. Jayasankaran'') என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் சேலம் மாவட்டம் ஆத்தூரைச் சார்ந்தவர். பொறியியலில் பட்டயப்படிப்பினை முடித்த இவர், 2021ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக ஆத்தூர் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:சேலம் மாவட்ட நபர்கள்
பிரபாவதி கணேசன்
பிரபாவதி கணேசன் (Prabhavathi Ganesan 15 சனவரி 1941 -17 பெப்ரவரி 2021) என்பவர் இந்திய ஒன்றியம், தமிழ்நாட்டைச் சேர்ந்த ஒரு வீணை இசைக் கலைஞர், வீணை ஆசிரியர் ஆவார்.
குறிப்புகள்
பகுப்பு:1941 பிறப்புகள் பகுப்பு:2021 இறப்புகள் பகுப்பு:வீணை இசைக் கலைஞர்கள் பகுப்பு:கலைமாமணி விருது பெற்றவர்கள்
போடமலை பெட்டா
நிலவியல்
மலை 1200 m உயரமானதாகவும், கிழக்கு மேற்காக 10 km, வடக்கு தெற்காக 7 km பரப்பளவைக் கொண்டதாகவும் உள்ளது. தெற்கில் பள்ளத்தாக்குகள் சூழப்பட்டு 600 m உயம் கொண்ட மலைகளாக உள்ளது. போடமலை பெட்டா பகுதி ஆறாம் நிலை நிலநடுக்க மண்டலத்தில் அமைந்துள்ளது, சராசரியாக 50 ஆண்டுகளுக்கு ஒரு முறை ரிக்டர் அளவுகோளில் 5-6 அளவுக்கு நிலநடுக்கம் ஏற்படுகிறது.
இதன் அருகில் 18 கி.மீ (11 மைல்) தொலைவில் கர்நாடக மாநிலம், சாமராசநகர் மாவட்டத்தைச் சேர்ந்த சின்னக் கோட்டை என்ற ஊர் உள்ளது.
காலநிலை
போடமலை பெட்டா ஒரு ஈரப்பத துணைவெப்பமண்டல தட்பவெப்பநிலை பகுதியில் உள்ளது. ஏப்ரல் மாதம் மதிய நேர சராசரி வெப்பம் 91.76 ° F (° 33.20 ° சி) ஆக மிக வெப்பதான மாதமாக இருக்கும். சனவரி மாதங்களில் இரவு நேர வெப்பநிலை 59.18 ° F (° 15.10 ° சி) என நிலவும், பெப்ரவரி மாத இரவுநேர வெப்பநிலை மிகவும் குறைந்து காணப்படும். அக்டோபர் மாதத்தை ஒட்டி மழைக்காலம் ஆகும். சனவரி மாதம் வறண்ட மாதமாகும்.
வெளி இணைப்புகள்
பகுப்பு:தமிழ்நாட்டில் உள்ள மலைகள் பகுப்பு:சேலம் மாவட்டத்திலுள்ள மலைகள்
எம். ஜி. ஆர் நினைவிடம்
thumb|250px|எம்.சி.ஆர் நினைவிடம் புதுப்பித்தல் பணிக்கு முன்பு பழைய வரவேற்பு அமைப்புடன் எம்.சி.ஆர் நினைவிடம் என்பது சென்னை மெரினா கடற்கரையில் முன்னாள் தமிழக முதல்வர் எம். சி. ராமச்சந்திரனின் சமாதியாகும். இதனை எம்சிஆர் சமாதி என்று அழைக்கின்றனர். இங்கு எம்.சி.ஆர் பயன்படுத்திய பொருட்கள் மற்றும் அவருடைய புகைப்படங்கள் அடங்கிய நினைவாலயம் ஒன்றும் அமைக்கப்பட்டுள்ளது.
மெரினா கடற்கரையில் முன்னாள் தமிழக முதல்வரும், எம்.சி.ஆரின் அரசியல் ஆசனுமான பேரறிஞர் அண்ணாவின் நினைவிடத்திற்கு அருகே எம்.சி.ஆரின் நினைவிடமும் அமைக்கப்பட்டுள்ளது. 2016 திசம்பர் 6 ஆம் தேதி முன்னாள் முதல்வர் செயலலிதாவின் பூதவுடலும் எம்.சி.ஆர் சமாதியின் பின்புறம் நல்லடக்கம் செய்யப்பட்டுள்ளது.
வரலாறு
1987 திசம்பர் 24 ஆம் நாள் எம்.சி.ஆர் இறந்தார். அவருடைய உடல் மக்களின் பார்வைக்காக இராசாசி பவனில் வைக்கப்பட்டது. பிரபலங்களும், ரசிகர்களும், பொது மக்களும் அவருடைய உடலைப் பார்வையிட்டனர். இரவில் கூட மக்கள் வந்து எம்.சி.ஆர் உடலை பார்த்துச் சென்றனர். எம்.சி.ஆர் உடல் அண்ணா சதுக்கம் வரை இராணுவ வாகனத்தில் கொண்டு வரப்பட்டது. என்.டி.ஆர் முன்னிலையில் சந்தனப் பெட்டியில் வைக்கப்பட்டு புதைக்கப்பட்டது.
சமாதி அமைப்பு
எம்.சி.ஆர் சமாதியைச் சுற்றி தாமரை இதழ்கள்போல கட்டிட அமைப்பு அமைக்கப்பட்டுள்ளது. நினைவிடம் அருகே அணையா தீபம் ஏற்றப்பட்டுள்ளது. சமாதியின் முன்பு எம்.சி.ஆர் சிலை அமைக்கப்பட்டுள்ளது. இந்த நினைவிடத்தில் எம்.சி.ஆரின் அரிய புகைப்படங்களும், எம்.சி.ஆர் பயன்படுத்திய சில பொருட்களும், விருதுகளும் வைக்கப்பட்டுள்ளன. 1967ல் எம்.சி.ஆர் அவர்களை எம்.ஆர்.இராதா சுட்டார். அந்த சிகிச்சைக்காக இரு முறை எம்.சி.ஆர் மாவுக்கட்டினை அணிந்திருந்தார். அந்த மாவுக்கட்டுகள் நினைவிடத்தில் காட்சி பொருளாக வைக்கப்பட்டுள்ளன.
பராமரிப்பு பணி
thumb|எம்.சி.ஆர் நினைவிடம், மெரினா-சென்னை
2012 ஆம் ஆண்டு செனவரி 29ம் தேதி சுனாமியால் பாதிக்கப்பட்ட எம்.சி.ஆர் சமாதி ரூ 7.70 கோடி செலவில் புதுப்பிக்கப்படும் என முதல்வராக இருந்த செயலலிதா அறிவித்தார். இந்த பணிகள் நடைபெற்ற போது எம்.சி.ஆர் சமாதியின் முன்பு உள்ள அலங்கார வளைவு அகற்றப்பட்டு, புது வடிவத்தில் வைக்கப்பட்டது. அதன் முன்பு பறக்கும் குதிரை சிலையும், இரட்டை இலை வடிவமும் அமைக்கப்பட்டது. இவ்வாறு தேர்தல் சின்னம் அமைக்கப்படுவதற்கு பரவலான எதிர்ப்பினை எதிர்கட்சிகள் தெரிவித்தன. வழக்கு தொடுக்கப்பட்டது. ஆளும் கட்சி தரப்பில் அந்த சின்னம் இரட்டை இலையைக் குறிக்கவில்லை, பறக்கும் குதிரையின் இறக்கையைக் குறிக்கிறது என நீதிமன்றத்தில் தெரிவிக்கப்பட்டது. 2012 ஆம் ஆண்டு திசம்பர் 9 நாள் சுமார் உரூ.8 கோடியில் புதுப்பிக்கப்பட்ட எம்.சி.ஆர் நினைவிடம் மக்கள் பார்வைக்கு திறந்து வைக்கப்பட்டது. இதனை அப்போது முதல்வராக இருந்த செயலலிதா திறந்து வைத்தார்.
ஜெயலலிதா சமாதி
2016 டிசம்பர் 5 ஆம் தேதி முன்னாள் முதல்வர் ஜெயலலிதா இறந்தார். அவருடைய உடல் ராஜாஜி பவனில் எம்.ஜி.ஆர் உடல் அஞ்சலிக்கு வைக்கப்பட்டிருந்த இடத்திலேயே பொதுமக்கள அஞ்சலிக்கு வைக்கப்பட்டிருந்தது. மறுநாள் மாலை (டிசம்பர் 6) எம்.ஜி.ஆரின் சமாதியின் பின்புறம் சந்தப்பேழையில் உடல் வைக்கப்பட்டு அடக்கம் செய்யப்பட்டது.
ஆதாரங்கள்
பகுப்பு:சென்னைக் கட்டிடங்கள் பகுப்பு:எம். ஜி. ஆர் பகுப்பு:சென்னையிலுள்ள நினைவிடங்களும் நினைவுச் சின்னங்களும்
இந்தியக் குடியரசுத் தலைவர் தேர்தல், 1950
இந்தியக் குடியரசுத் தலைவர் தேர்தல், 1950 என்பது இந்தியாவின் முதல் குடியரசுத் தலைவர் பதவிக்கான தேர்தல் ஆகும். இத்தேர்தலை 24 சனவரி 1950 அன்று நடத்திடத் திட்டமிடப்பட்டிருந்தது. இப்பதவிக்கு இராசேந்திர பிரசாத் என்ற ஒரே ஒரு வேட்பாளர் மட்டுமே விண்ணப்பிருந்தார். இதனால் இராசேந்திர பிரசாத் இந்தியக் குடியரசுத் தலைவர் பதவிக்குப் போட்டியின்றித் தேர்ந்தெடுக்கப்பட்டார்.
விவரங்கள்
1950ஆம் ஆண்டு சனவரி 24ஆம் தேதி இந்திய அரசியலமைப்பு நடைமுறைக்கு (சனவரி 26, 1950) வருவதற்கு இரண்டு நாட்களுக்கு முன்பு இந்திய அரசியலமைப்பு நிர்ணய மன்றம் கடைசியாகக் கூடியது. அன்று, ஜன கண மன பாடலை இந்தியாவின் தேசிய கீதம் என்று அறிவித்து. அரசியலமைப்பின் இந்தி நகலில் கையெழுத்திட்டு புதிய குடியரசுத் தலைவருக்கு வாக்களித்தனர். பிரசாத் திசம்பர் 1946 முதல் இந்திய அரசியலமைப்பு நிர்ணய மன்றத்தின் தலைவராக இருந்தார். இவர் ஜவஹர்லால் நேருவால் முதல் இந்திய ஜனாதிபதியாக முன்மொழியப்பட்டார். இவரை வல்லபாய் பட்டேல் ஆதரித்தார். வேறு பரிந்துரைகள் எதுவும் இல்லை, எனவே, இந்தியக் குடியரசுத் தலைவர் பதவிக்கு இராஜேந்திர பிரசாத் முறையாகத் தேர்ந்தெடுக்கப்பட்டதாகச் சட்டமன்றத்தின் செயலாளர் எச். வி. ஆர். அய்யங்கார் அறிவித்தார். thumb| குடியரசுத் தலைவர் இராஜேந்திர பிரசாத் (குதிரை வண்டியில்) 1950-ல் புது தில்லி அரசபாதையில் நடந்த முதல் குடியரசு தின அணிவகுப்பில் பங்கேற்கத் தயாராகிறார். இராஜேந்திர பிரசாத் 1950ஆம் ஆண்டு சனவரி 26 ஆம் தேதி முதல் குடியரசு தினத்தன்று, இந்தியத் தலைமை நீதிபதி அரிலால் ஜெகிசுந்தாசு கனியா முன்னிலையில், இந்தியத் தலைமை ஆளுஞர் ச. இராஜகோபாலாச்சாரியால் பதவியேற்பு செய்துவைக்கப்பட்டார். பிரசாத்தின் சகோதரி பகவதி தேவி முந்தைய நாள் சனவரி 25 அன்று இறந்துவிட்டார். பதவியேற்பு நிகழ்விற்குப் பின்னர் இராஜேந்திரப் பிரசாத் தனது சகோதரியின் இறுதிச் சடங்கில் கலந்து கொண்டார்.
மேலும் பார்க்கவும்
பகுப்பு:இந்தியக் குடியரசுத் தலைவர் தேர்தல்கள்
சமன் (கணிதம்)
கணிதத்தில் சமன் அல்லது சமம் (equality) என்பது இரண்டு கணியங்கள் அல்லது இரண்டு கோவைகளுக்கு இடையேயான ஒரு உறவாகும். ஒரே மதிப்புடைய இரண்டு கணியங்கள் சமன் உறவால் இணைக்கப்படுகின்றன. அதேபோல ஒரே கணிதப் பொருளைக் குறிக்கும் இரு கோவைகள் சமன் உறவால் இணைக்கப்படுகின்றன.
A, B இரண்டும் சமம் என்பது A = B என எழுதப்பட்டு, 'A சமம் B' என வாசிக்கப்படுகிறது. "=" என்பது சமக் குறி என அழைக்கப்படுகிறது.
முற்றொருமைகள்
A, B இரண்டும் சார்புகளைக் குறிக்கும்போது A = B எனில், A , B இரண்டும் ஒரே சார்பைக் குறிக்கும். சார்புகளுக்கு இடையேயான இந்த சமத்தன்மை சில சமயங்களில் முற்றொருமை என அழைக்கப்படுகிறது.
முற்றொருமைக்கான எடுத்துக்காட்டு:
சர்வசமங்கள்
சில சமயங்களில் சமானமான இரு கணிதப் பொருட்கள், சமமானவையாகக் கொள்ளப்படுகின்றன. குறிப்பாக வடிவவியலில், ஒன்றின் மீது மற்றொன்று முற்றாகப் பொருந்தக் கூடிய இரு வடிவவியல் வடிவங்கள் சமமானவை எனப்படுகின்றன. இத்தகைய சமனைக் குறிப்பதற்கு சர்வசமம் (congruence) என்ற சொல்லும் பயன்படுத்தப்படுகிறது.